נוף עתאמנה אסמאעיל

נוף עתאמנה אסמאעיל (בערבית: نوف عثامنة اسماعيل; נולדה ב-27 בפברואר 1981) היא ערבייה-ישראלית, דוקטור למיקרוביולוגיה, שפית, יועצת קולינרית וזוכת העונה הרביעית של תוכנית המציאות "מאסטר שף" בשנת 2014.

ביוגרפיה
נוף עתאמנה אסמאעיל נולדה בבאקה אל גרביה לאם מורה לעברית ולאב רופא, כבת הבכורה למשפחה מוסלמית בת שלושה ילדים. היא למדה בבית הספר יסודי בישובה ובתיכון למדה ב"תיכון חדרה". למדה לתואר ראשון בביולוגיה באוניברסיטת תל אביב, והמשיכה לתואר שני במיקרוביולוגיה, כאשר את השנה השנייה בתואר למדה באוניברסיטת המדינה של אוהיו שבארצות הברית. את תואר הדוקטור במיקרוביולוגיה ימית קיבלה מהטכניון.

בשנת 2014 התמודדה בתוכנית הריאלטי "מאסטר שף", והגיעה בה למקום הראשון. תוכנית הגמר שודרה בשידור חי וזכתה לרייטינג גבוה של 42.7%.

לאחר זכייתה בתוכנית שינתה את עיסוקה. היא החלה לייעץ למסעדות בהכנת תפריטים מן המטבח הערבי, יצרה מתכונים ושיתופי פעולה מסחריים עם חברות שונות, בהן סוגת וטרה ולחברות מן המגזר הערבי, החלה לקיים סדנאות ללימוד בישול בסגנון המטבח הערבי המודרני, ומופיעה כשפית אורחת באירועים ובמסעדות.

במהלך שנת 2016 חברה למעדנייה כשרה בקיבוץ ניר אליהו, שילבה בתפריט אוכל ערבי מסורתי עם מאפיינים מודרניים, והחלה לבשל במקום באופן קבוע.

משנת 2015 משמשת נוף עתאמנה אסמאעיל כמנהלת האמנותית של פסטיבל א-שאם שהחל בשנה זו, מתקיים מאז בעיר התחתית בחיפה בכל שנה בחודש דצמבר, ומוקדש למטבח השאמי.

נוף עתאמנה אסמאעיל נשואה ואם לשלושה.

קישורים חיצוניים

 
 
 
 "השפים הישראלים לא המציאו שום דבר", אלון הדר, 7 לילות, 5 באוקטובר 2019

הערות שוליים

שפיות ישראליות
מיקרוביולוגיות ישראליות
מיקרוביולוגים ישראלים
באקה אל-גרבייה: אישים
בוגרות תיכון חדרה
בוגרי תיכון חדרה
זוכי מאסטר שף (ישראל)
בוגרות אוניברסיטת תל אביב
בוגרי אוניברסיטת תל אביב
בעלות תואר דוקטור מהטכניון - מכון טכנולוגי לישראל
בעלי תואר דוקטור מהטכניון - מכון טכנולוגי לישראל
ישראליות שנולדו ב-1981
ישראלים שנולדו ב-1981